راجندر پرساد

ڈاکٹر راجندر پرساد (3 دسمبر، 1884ء – 28 فروری، 1963ء) بھارت کے پہلے صدر تھے۔ وہ بھارت کی آزادی کی تحریک کے اہم رہنماؤں میں سے تھے اورانہوں نے انڈین نیشنل کانگریس کے صدر کے طور پر اہم کردار ادا کیا تھا۔ انہوں نے بھارتی آئین کی تیاری میں بھی اپنا اہم کردار نبھایا تھا جس کے نتیجہ میں 26 جنوری 1950ء کو بھارت ایک جمہوریہ کے طور پر تسلیم کیا گیا۔ صدر ہونے کے علاوہ انہوں نے آزاد بھارت میں مرکزی وزیر کے طور پر بھی کچھ عرصہ کے لیے کام کیا تھا۔ پورے ملک میں انتہائی مقبول ہونے کی وجہ سے انہیں راجندر بابو یا "دے شرتن" کہہ کر پکارا جاتا تھا۔ وہ بہار کے اہم سیاسی لیڈر تھے۔ 1931ء میں برطانوی حکومت نے انہیں نمک مارچ کے لیے پابند سلاسل کیا۔ 1942ء میں بھارت چھوڑو تحریک کے لیے بھی جیل گئے۔ 1946ء کے انخابات کے بعد وہ وزیر برائے کھیتی باڑی بنے۔ 1947ء میں آزادی کے بعد وہ مجلس دستور ساز کے صدر بنے۔ مجلس دستور ساز نے ہی آئین ہند کو مرتب کیا تھا۔

1950ء میں بھارت ایک جمہوری ریاست بنا اور پرساد کو پہلا صدر بھارت نامزد کیا گیا۔ بھارتی عام انتخابات، 1951ء کے بعد پہلی دفعہ بھارتی پارلیمان تشکیل دی گئی اور وہ صدر مقرر ہوئے۔

ابتدائی زندگی 
راجیندر پرساد زمیندار اور مالدار کائستھ ہندو تھے۔ ان کی ولادت بھارت کی ریاست بہار کے سیوان ضلع کے زردائی گاوں میں ہوئی تھی۔۔ ان کے والد مہادیو سہائے سنسکرت اور فارسی کے اسکالر تھے۔ ان کی والدہ کملیشوری دیوی ایک مذہبی خاتوں تھیں جو پرساد کو راماین اور مہابھارت کی کہانیاں سنایا کرتی تھیں۔

تعلیم 
پانچ برس کی عمر میں ان کے والدین نے انہیں ایک مولری کی شاگردی میں دے دیا تاکہ وی فارسی زبان، ہندی زبان اور حساب سیکھ سکیں۔ رسمی ابتدائی تعلیم حاصل کرنے کے بعد انہیں ضلع اسکول میں داخلہ دلوایا گیا۔ جون 1896ء میں 12 سال کی عمر میں ان کی شادی راج ونشی دیوی سے ہو گئی۔ وہ اپنے بھائی کے ساتھ ٹی کے گھوش اکیڈمی پٹنہ گئے۔ انہوں نے]]کلکتہ یونیورسٹی]] کا داخلہ امتحان امتیازی نمبرات سے پاس کیا اور انہیں 30 روپیہ ماہانہ وظیفہ ملنے لگا۔

1902ء میں انہوں نے پریزیڈنسی یونیورسٹی، کولکاتا میں بحیثیت سائنس کا طالبعلم داخلہ لیا اور ایف اے کا امتحان پاس کیا۔ مارچ 1905ء میں کلکتہ یونیورسٹی سے گریجویشن کیا۔

حوالہ جات

بیرونی روابط 

 Rajendra Prasad at Encyclopædia Britannica
 

1884ء کی پیدائشیں
1963ء کی وفیات
انڈین نیشنل کانگریس کے صدور
بیسویں صدی کے بھارتی قانون دان
بھارت رتن وصول کنندگان
بھارت کی دستور ساز اسمبلی کے ارکان
بھارت میں ریاستی جنازے
بھارتی صدور
بھارتی ہندو
بہار سے آزادی ہند کے فعالیت پسند
پریزیڈنسی یونیورسٹی، کولکاتا کے فضلا
سیوان کی شخصیات
ضلع سیوان کی شخصیات
کلکتہ یونیورسٹی کے فضلا
کلکتہ یونیورسٹی کے فکیلٹی